

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Prishtinë, më 15.02.2024**

Autoriteti i Konkurrencës i Republikës së Kosovës, mbështetur në nenet 11, 13, 17. të Ligjit Nr. 08/L-056 për Mbrojtjen e Konkurrencës, të Publikuar në Gazetën Zyrtare, datë, 14 Qershor 2022, Udhëzimit Administrativ 02/2023 Për Mënyrën e Paraqitjes së Kërkesës dhe Kriteret për Konstatimin e Përqendrimit të Ndërmarrjeve shpallë këtë :

NJOFTIM I PËRQENDRIMIT

Autoriteti i Konkurrencës i Republikës së Kosovës me datë; 19.01.2024, me Nr. Prot. 39/24-11/H ka pranuar kërkesën për Njoftim të Përqendrimit përmes znj. Blerina Ramaj, Përfaqësuese ligjore nga shoqëria e Avokateve RPHS Law L.L.C., lidhur me krijimin dhe funksionalizimin e plotë të një ndërmarrje të përbashkët me përgjegjësi të kufizuar OpCo nga ndërmarrjet Heinemann Afrika GmbH, Jordanian DutyFree Shops Company dhe Arab Supply & Trading Co.,

Njoftimi për Përqendrim është i bazuar në Marrëveshjet e Investimeve dhe Aksioneve të nënshkruar nga palët me datë 7 dhjetore 2023, për krijimin dhe marrjen e kontrollit te përbashkët të ndërmarrjes OpCo-së, nga Heinemann Afrika GmbH, Jordanian DutyFree Shops Company dhe Arab Supply & Trading Co.

Heinemann Afrika GmbH, është ndërmarrje e inkorporuar në bazë të ligjeve të Gjermanisë, e regjistruar në regjistrin tregtar të Gjykatës Lokale të Hamburgut, Gjermani, me numrin e regjistrimit HRB 54829, me adrese të regjistruar në KoreaStrasse 3, 20457 Hamburg, Gjermani.

Jordanian DutyFree Shops Company, është ndërmarrje e inkorporuar në bazë të ligjeve të Jordanisë, me adresë të regjistruar në Kompleksin Ammon, pranë Century Park Hotel, Tunis St. 941601, Amman 11194 Jordani, e regjistruar në Departamentin e Kontrollit të Kompanive Jordaneze, me numër identifikues të ndërmarrjes 200014831, e regjistruar si një shoqëri aksionare publike numër (318), e angazhuar në krijimin, funksionimin dhe investimin në dyqane pa taksa kufitare dhe në çdo zonë të lejuar nga autoritetet e zyrtare, po ashtu shet mallra të huaja dhe vendase te importuara në monedha të huaj dhe vendas në dyqane pa taksa.

Arab Supply & Trading Co., ndërmarrje e inkorporuar në bazë të ligjeve të Mbretërisë së Arabisë Saudite, me adresë të regjistruar në 6340 AL AHSA 3108 AL ZAHRA DIST, Riad 12812, Mbretëria e Arabisë Saudite, e regjistruar me numër të regjistri CR Nr.1010009592.ASTRA, e cila është e angazhuar në punime të përgjithshme në ndërtimi të objekteve rezidenciale dhe jo banesore, rrugëve, përveç termocentraleve.

OpCo, d.o., do të jetë një shoqëri me përgjegjësi të kufizuar sipas ligjeve të Mbretërisë së Arabisë Saudite, selia e regjistruar në Riad Mbretëria e Arabisë Sauditë, emri i ndërmarrjes do të jetë JAH Arabia Internacional ose një emër tjetër për të cilët palët pajtohen unanimisht, me aktivitetin e saj e cila do të fokusohet në ofrimin e shërbimeve të shitjes me pakicë pa dogane dhe do të operojë

dyqanet përkatëse në aeroporte.

Autoriteti, fton palët e interesuara të shprehin opinionet e tyre për transaksionin e njoftuar. Opinionet mund të dërgohen pranë Autoritetit të Konkurrencës së Republikës së Kosovës, me Adresë Rr. Migjeni kati VI [ish objekti i bankës së Lubjanës] Nr. tel :+381 /0/ 38 200 10982, apo në email adresën: info.konkurrenca@rks-gov.net, në afatin prej 15 ditëve nga dita e publikimit në webfaqe të AKRK-së.